open-index/open-wikipedia-markdown huggingface dataset:
AFL-CIO

**הפדרציה האמריקנית של העבודה וקונגרס הארגונים התעשייתיים** המכונה **AFL-CIO** (ראשי תיבות של **American Federation of Labor and Congress of Industrial Organizations**) הוא פדרציית האיגודים המקצועיים הגדולה בארצות הברית.

## היסטוריה
הפדרציה האמריקנית של העבודה (AFL) נוסדה בשנת 1886 כאיגוד עובדים שייצג בעיקר בעלי מקצועות מסורתיים כגון נגרים, פועלי בניין וחייטים. הארגון דגל בגישה שמרנית יחסית ולא נטה לעסוק בשינויים פוליטיים או חברתיים רחבים, אלא התמקד בשיפור תנאי העבודה והעלאת שכרם של עובדים דרך משא ומתן קיבוצי ושביתות.

קונגרס הארגונים התעשייתיים (CIO) נוסד בשנת 1935, בהובלת ג'ון ל. לואיס, מנהיג איגוד הכורים המאוחד (United Mine Workers), תחילה כחלק מה-AFL ובשנת 1938 הוא התפצל מהארגון לארגון עצמאי. בניגוד ל-AFL, שהתמקד באיגוד עובדים מקצועיים, CIO שם דגש על איגוד עובדים בלתי מקצועיים בתעשיות כבדות, כמו ייצור פלדה, תעשיית הרכב ותעשיית הטקסטיל. אחת מנקודות המחלוקת המרכזיות בין שני הארגונים, היה ביחס לחברות עובדים שחורים באיגוד בה תמך ה-CIO, בעוד חלק מארגוני ה-AFL שאיגדו מקצועות מסורתיים התנגדו לה.

[ממוזער|חברי AFL-CIO ב[המצעד לוושינגטון למען תעסוקה וחירות|מצעד לוושינגטון למען תעסוקה וחירות' שהוביל מרטין לותר קינג ב-1963]]
בשנת 1955 התאחדו שני הארגונים ליצירת AFL-CIO, מתוך הכרה בכך שהפילוג פוגע בכוחם של העובדים המאורגנים. האיחוד הובל על ידי ג'ורג' מיני מ-AFL ו-וולטר רויטר מ-CIO. הארגון המאוחד התבסס ככוח משמעותי בזירה החברתית, הכלכלית והפוליטית של ארצות הברית ותרם לקידום חקיקה חברתית, כגון חוק שכר מינימום, ביטוח לאומי וזכויות עובדים נוספות. הארגון היה חלק מרכזי מהתמיכה בנשיא תיאודור רוזוולט ומקואליציית הניו דיל ששלטה בפוליטיקה האמריקנית עד אמצע שנות ה-60.

## פעילות הארגון כיום
הפדרציה כוללת כיום 61 איגודים המייצגים כ-15 מיליון עובדים. בין הארגונים החברים בפדרציה: ארגון עובדי הממשלה הפדרלית בארצות הברית (AFGE), ארגון המורים האמריקני (AFT), ארגון עובדי הדואר (APWU), איגוד עובדי התקשורת האמריקני (CWA), איגוד עובדי הכבאות (IAFF) איגוד המכונאים ועובדי התעופה והחלל (IAM), איגוד השוטרים (IUPA), איגוד האחיות (NNU), איגוד עובדי התחבורה (TWU), איגוד עובדי המזון והמסחר (UFCW), איגוד הכורים (UMWA), איגוד עובדי התעשייה והשירותים (USW), ארגון התסריטאים (WGAE) ארגון שחקני הטלוויזיה והקולנוע (SAG-AFTRA), ארגוני ספורטאים שונים ועוד.
[ממוזער|עצרת תמיכה של עובדות טקסטיל מה-AFL-CIO ב[ג'ון קנדי לנשיאות ארצות הברית.]]
AFL-CIO משחק תפקיד מרכזי בפוליטיקה האמריקנית. הארגון תומך במועמדים ובמפלגות שמקדמים מדיניות פרו-עובדים, כגון העלאת שכר מינימום, הגנה על זכות ההתאגדות וזכויות עובדים נוספות ותמיכה בשירותי בריאות ציבוריים.

AFL-CIO משתף פעולה עם ארגוני עובדים ברחבי העולם כדי לקדם זכויות עובדים גלובליות. הוא חבר פעיל בארגונים בינלאומיים, כמו הפדרציה הבינלאומית של איגודי העובדים (ITUC).

## קישורים חיצוניים

## הערות שוליים

קטגוריה:ארצות הברית: ארגוני עובדים
ג'רומי ויליאמס

**ג'רומי ב. ויליאמס** (באנגלית: **Jeromy B. Williams**) הוא קצין בדרגת אדמירל משנה בצי ארצות הברית המשרת כקצין אג"ם של פיקוד המבצעים המיוחדים של ארצות הברית.

## ביוגרפיה
ויליאמס סיים תואר ראשון בהנדסת אווירונאוטיקה ב-1993 מהאקדמיה הימית של ארצות הברית. הוא התגייס לצי, והתנדב ליחידת אריות הים ושירת בה בתפקידי לוחמה, פיקוד והדרכה. בשנים 2009 עד 2012 פיקד על פלגה ביחידה. כמו כן מילא תפקידים בפיקוד המבצעים המיוחדים המשולבים, בכוח המשימה המיוחד במבצע נחישות טבועה, במפקדת המבצעים המיוחדים של פיקוד אירופה, בפיקוד המבצעים המיוחדים ובמטה הצי. בשנים 2015 עד 2017 פיקד על צוות 6 של אריות הים. בשנים 2017 עד 2018 היה נציג הצי במועצה ליחסי חוץ.

ב-2020 מונה לסגן לענייני מבצעים מיוחדים ולוחמה בטרור של ראש אגף מבצעים במטות המשולבים. ביולי 2022 מונה למפקד המבצעים המיוחדים בפיקוד האינדו-פסיפי באוגוסט 2025 מונה לקצין אג"ם של פיקוד המבצעים המיוחדים.

ויליאמס בעל תואר שני בלימודי ביטחון לאומי ואסטרטגיה ממכללת המלחמה של הצי. לאורך שירותו עוטר שלוש פעמים בכוכב הכסף.

## קישורים חיצוניים

* ביוגרפיה באתר צי ארצות הברית

## הערות שוליים

קטגוריה:אדמירלים בצי ארצות הברית
קטגוריה:מפקדי צוות 6 של אריות הים
קטגוריה:מעוטרי כוכב הכסף
קטגוריה:מעוטרי כוכב הארד
קטגוריה:אמריקאים מעוטרי אות לגיון ההצטיינות
קטגוריה:בוגרי האקדמיה הימית של ארצות הברית
קטגוריה:בוגרי מכללת המלחמה של הצי
ישראל בנקיר

שמאל|ממוזער|250 פיקסלים|כדים של ישראל בנקיר
**ישראל בנקיר** (1943 – 20 באוגוסט 2014) היה קדר ישראלי, יליד ברית המועצות.

## ביוגרפיה
ישראל בנקיר, נולד בברית המועצות בשנת 1943. הוריו, יוסף ופסיה בנקיר, היו פולנים, שכנראה ברחו לשטח ברית המועצות בזמן מלחמת העולם השנייה. במאי 1950 עלתה המשפחה לישראל מפולין, דרך איטליה באוניה 'קוממיות' (לשעבר: 'לקוממיות'). בתחילה נשלחה המשפחה לשער העלייה, ולאחר מכן התיישבה בכפר סמיר שבחיפה. המשפחה התגוררה בבית של משפחת עטאללה, שהקימה בכפר גם סדנת קדרות ("פאחורה"). שם, החל בנקיר ללמוד קדרות אצל רג'א עטאללה בסדנה, והלך לבית ספר בטירת הכרמל.

בשנת 1959 היגרה משפחתו לסאו פאולו, ברזיל, בשל מצוקה כלכלית. בנקיר, שלא המשיך בלימודיו בשל קשיים אלו, החל בלימודי ציור באופן פרטי, ואחרכ למד קדרות בסדנת הקרמיקה של האגודה לאמנויות יפות ואצל קדרים מקומיים, ובהם מורה ממוצא אוסטרי. עם שובו לישראל, בשנת 1965, עבד כשנתיים בבית החרושת לפיד בתל אביב-יפו כפועל היוצק לתבניות מוכנות. לאחר מכן עבר להתגורר בחיפה, שם עבד תקופה קצרה בבית החרושת נעמן.

לפרנסתו, בנקיר עבד בדואר במשך כ-30 שנה, עד ליציאתו לפנסיה מוקדמת ובמקביל יצר קדרות בבביתו, ומאוחר יותר בסדנה פרטית שרכש. עבודותיו, ביקשו להוות המשך של הקדרות המסורתית. בתחילה, בהשפעתה של חנה חר"ג צונץ, התמחה בטרה סיגילטה, אותה יצר בעזרת מחקר ואיתור מרבצי חומר מתאימים בישראל. גם את התנורים לשרפה בנה בעצמו. בשנות ה-80 של המאה ה-20 החל לעבוד על האובניים גם בפורצלן, אותו הרכיב בעצמו ושרף בטמפרטורות של 1250-1230 מעלות צלזיוס ובחיזור. בין היתר השתמש בזיגוגים שונים ובהם 'סלדון', 'טנמוקו' וגוונים של 'פריחת האפרסק', ובשימוש בלסטרים.

## תערוכות יחיד
*1975 מוזיאון הקרמיקה - קריית מוזיאון הארץ, רמת אביב, תל אביב-יפו [דפדפת]
*2001 "ישראל בנקיר: צורות וצבעים - קדרות אבניים", מוזיאון וילפריד ישראל לאמנות ולידיעת המזרח, קיבוץ הזורע
*2015 "... אפילו לא לפרחים", המבשלה לאומנויות הקרמיקה, קריית טבעון
*2017 "כדים: ישראל בנקיר", בית בנימיני, המרכז לקרמיקה עכשווית, תל אביב-יפו
*2019 Art 192, עכו
*2019 מוזיאון גני סוג'או, סין

## קישורים חיצוניים
*
*
*

## הערות שוליים

קטגוריה:אמני קרמיקה ישראלים
קטגוריה:חיפה: אישים
קטגוריה:ישראלים ילידי ברית המועצות
קטגוריה:ישראלים שנולדו ב-1943
קטגוריה:ישראלים שנפטרו ב-2014
מדיסון לינץ

**מדיסון לינץ** (באנגלית: **Madison Lintz**; נולדה ב-11 במאי 1999) היא שחקנית אמריקאית, שהתפרסמה מתפקידה כסופיה פלטייר בסדרת הדרמה הפוסט-אפוקליפטית "המתים המהלכים" (2010–2012) ולאחר מכן בשל תפקידה בתור מדליין "מאדי" בוש בסדרת הדרמה "בוש" (אנ') (2015–2021) ןבסדרת הספין-אוף, "בוש: מורשת" (אנ')  (2022–2025).

## ראשית חייה
מדיסון לינץ נולדה ב-11 במאי 1999 באטלנטה, ג'ורג'יה, בתם של קלי קולינס לינץ, שחקנית ומארק לינץ, סוכן נדל"ן. היא השנייה מתוך ארבעה ילדים, אחותה הגדולה היא השחקנית מקנזי לינץ (אנ') (נ. 1996) ואחיה הקטנים מאט לינץ (נ. 2001), ומקסן (נ. 2005), גם הם שחקנים. 

בשנת 2012, לינץ התגוררה עם משפחתה באלפרטה (אנ'), ג'ורג'יה, ולמדה בחינוך ביתי. מאוחר יותר היא למדה באקדמיה הנוצרית, "Covenant".

## קריירה
קריירת המשחק של לינץ החלה בשנת 2005, כשהייתה בת שש, כאשר היא החלה להופיע בפרסומות.

בשנת 2010 היא החלה להופיע בשתי העונות הראשונות של סדרת הטלוויזיה הפוסט-אפוקליפטית של AMC "המתים המהלכים", וגילמה את בתו בת ה-12 של קרול פלטייר, סופיה. 

בשנת 2012 היא הופיעה בשני סרטים "מהפכה בבית" ו"After".היא הופיעה בסדרת הטלוויזיה "נאשוויל" ו"זה על טבעי". 

בשנת 2015 היא שיחקה בתפקיד מדליין "מאדי" בוש בסדרת הדרמה המשטרתית, "בוש" (אנ') ברשת אמזון פריים, במשך שבע עונות עד שהסדרה סיימה את שידוריה בשנת 2021. 

לינץ שחזרה את תפקידה בסדרת הספין-אוף, "בוש: מורשת" (אנ'), שעלתה לראשונה בשירות הזרמת המדיה "אמזון Freevee" ב-6 במאי 2022 והסתיימה לאחר שלוש עונות ב-2025. 

בשנת 2025 כיכבה לצדה של לנדרי בנדר בסרט האימה "Self-Help". 

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-1999
משה קלזאן

הרב **משה קלזאן** (נולד בירושלים בכ"ז באדר ב' ה'תשכ"ב, 1 באפריל 1962) הוא פוסק הלכה, רב שכונת קטמון בירושלים, דיין בבית הדין לממונות "נצח ישראל" שע"י ארגון "הליכות עם ישראל", רב משיב בבית ההוראה "המאורות", מרצה להשקפה יהודית, מחנך ומשורר, ומחבר ספרים.

## ביוגרפיה
נולד בירושלים לרב שמעון קלזאן, מנהל מחלקת הנישואין במועצה הדתית בירושלים, ויונה. סבו רבי שלום בן יוסף קלזאן היה מגדולי התורה בתימן. למד בבית הספר דוגמה בירושלים, בישיבת באר יעקב ובישיבת קול תורה. בשנת תשמ"ו (1986) נישא לפנינה ערוסי. למד בכולל לרבנות ודיינות "אמרי דוד". בשנת תשנ"ה (1995) הוסמך לרב שכונה, ובשנת תשנ"ז (1997) הוסמך לבעל כושר לרבנות עיר על ידי מועצת הרבנות הראשית לישראל. ב־1998 החל לכהן כרב שכונת קטמון בירושלים. לימד במוסדות חינוך שונים במסגרת רשת החינוך בני יוסף, ובמכון דעת בשנת תשס"ח (2008) החל ללמוד במכינה הקדם אקדמית "מורשת יעקב" ברחובות, והשלים לימודים כלליים קדם אקדמיים. בהמשך למד ב"מרכז מרחבים" למורים בירושלים בראשות פרופ' הרב יגאל שפרן, וקיבל תעודת מורה בכיר ובהמשך גם תואר דוקטור אקוויוולנטי בחינוך והוראה מטעם משרד החינוך. הוסמך לדיינות, ומכהן גם כחבר בית הדין לממונות "נצח ישראל" שע"י ארגון הליכות עם ישראל בקרית אונו, וכמשיב בבית ההוראה המאורות.

## פעילות ציבורית ופסקים בולטים
בשנת תשע"א (2011) פורסמה במדיה פעילותו הציבורית למען שמירת צביונה הדתי של שכונת קטמון ומניעת פתיחות חנויות נוחות בשבת תומך בדעת הסוברים שיש לעשות חליטה לבשר כדעת הרמב"ם לבני תימן לכתחילה. תומך בביטול חומרת "חוזר וניעור" לבני תימן בשמן סויה וקנולה, פסק שאושר על ידי הרב שלמה עמאר.  סובר שיש לבני תימן להצריך מזיגה של יין לא מבושל בדוקא על החרוסת בליל הסדר. 

## חיים אישיים
קלזאן הוא אחיינו של הרב שלום קלזאן, שהיה ראש ישיבת "סוכת שלום" בירושלים, ומגדולי משוררי תימן, ובן דודו של בנו הרב יוסף קלאזן, שהיה רב קהילת התימנים בקרית משה בירושלים. וגם בן דודו של פרופ' יוסף יובל טובי. נשוי לפנינה (לבית משפחת ערוסי), אב לארבעה (שלשה בנים ובת), מתגורר בגבעת מרדכי בירושלים.

## ספריו
* שו"ת "ישיב משה", שאלות ותשובות על חלקי השו"ע.
* "שפת השולחן" - על המשנה ברורה. 3 חלקים, מכיל את דעות גדולי הפוסקים הספרדים והתימנים במקומות שחולקים על המשנה ברורה.
*"דרכי איסור והיתר" – על שו"ע יורה דעה, פסקי הספרדים והתימנים על הלכות בשר בחלב, מליחה, ותערובות.
*"המלון בהלכה" – לקט הלכות לנופשים בבתי מלון ובבתי הארחה.
*"פניני משה" – הגדה של פסח כמנהג יהודי תימן בלדי, עם הדרכה מפורטת לליל הסדר, וחידושי תורה באגדה ובהלכה.
* "אבן השהם" 6 חלקים – על כל התורה והמועדים, תובנות מתוך פרשת השבוע וידיעות מרתקות מעולם המחשבה היהודי.
* "ספר זיכרון" - לאביו הרב שמעון קלזאן. יצא לאור מצורף להגדה של פסח "פניני משה".

## ממאמריו
* בירורי הלכה בעניין טהרת המשפחה, קובץ "מדרש דוד" שנת תשס"א.
* בירורי הלכה בנושא השבת, קובץ "מדרש דוד" שנת תשס"ב.
* בירור הלכתי בנושא שעון שבת ביו"ט. הגדה של פסח "פניני משה" שנת תשפ"ג עמ' 124.
* תמונת הניצחון במלחמה במבט יהודי, ספר "משפט צדק" שע"י הליכות עם ישראל שנת תשפ"ד.

## קישורים חיצוניים
* 
* 
* 

## הערות שוליים

קטגוריה:קטמון: רבנים
קטגוריה:גבעת מרדכי: אישים
קטגוריה:בוגרי ישיבת באר יעקב
קטגוריה:בוגרי ישיבת קול תורה
קטגוריה:ישראלים שנולדו ב-1962
קתרין הרולד

**קתרין הרולד** (באנגלית: **Kathryn Harrold**; נולדה ב-1950) היא שחקנית אמריקאית.

## ביוגרפיה
הרולד נולדה בווירג'יניה, היא למדה דרמה בקולג' באוקלנד וגם למדה בסטודיו אייץ' בי. היא החלה את הקריירה שלה באופרת הסבון "The Doctors" ששודרה ב-NBC, אחרי שעזבה את התוכנית, קת'לין טרנר החליפה אותה. אחרי כן גילמה פסיכיאטרית עיוורת במספר פרקים של הסדרה "The Rockford Files".

ב-1979 ביצעה את הופעתה הראשונה בסרט כששיחקה בסרט האימה "Nightwing", ב-1980 גילמה את לורן באקול בסרט טלוויזיה ביוגרפי, ב-1985 שיחקה בקומדייה השחורה "Into the Night", ב-1986 הייתה בתפקיד הנשי הרשי בסרט "Raw Deal" לצד ארנולד שוורצנגר.

מ-2004 ועד 2006 היא גילמה את הלן רולנד, אמו של ג'ון רולנד, הגנן איתו גבריאל סוליס מנהלת רומן בסדרת הדרמה-מסתורין-אופרת סבון "עקרות בית נואשות". בכל הסצנות שלה בסדרה, שיחקה לצד אווה לונגוריה וג'סי מטקלף.

## קישורים חיצוניים

קטגוריה:שחקניות קולנוע וטלוויזיה אמריקאיות
Desire, I Want to Turn Into You

***Desire, I Want to Turn Into You*** (בעברית: "**תשוקה, אני רוצה להפוך אלייך**") הוא אלבום האולפן הרביעי של הזמרת-יוצרת האמריקאית קרוליין פולצ'ק, והשני שיצא תחת שמה הפרטי. האלבום יצא לאור ב-14 בפברואר 2023, על ידי חברות התקליטים סוני מיוזיק, The Orchard ותחת הלייבל של פולצ'ק Perpetual Novice.

## הוצאה לאור
*Desire, I Want to Turn Into You* הוכרז על ידי פולצ'ק בדצמבר 2022.  בטקס פרסי גראמי ה-66 שנערך ב-4 בפברואר 2024 רמזה פולצ'ק כי היא תשחרר משהו ביום האהבה, שזה יום השנה הראשון של האלבום.  שלושה ימים לאחר מכן הוכרז על הוצאה מחדש של האלבום, במהדורת *Everasking.* 

## ביקורות

#### רשימת סיכום שנה

## רשימת רצועות

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומים שהופקו על ידי א.ג'. קוק
VG (עיתון)

**VG** (מבוטא "**וה-גה**" בנורווגית), שהוא קיצור של **** ("מהלך העולם"), הוא עיתון יומי נורווגי  בפורמט טבלואיד. העיתון, אשר נוסד ב-1945, הוא אחד מכלי התקשורת הנקראים והמשפיעים ביותר בנורווגיה, עם קהל קוראים רחב בקבוצות דמוגרפיות מגוונות. העיתון נוטה לכסות מגוון רחב של נושאים, לרבות חדשות, עיתונאות חוקרת, ספורט, בידור ותרבות.

בשיא הפופולריות של העיתון בשנת 2002, כאשר הוא היה העיתון המודפס בעל התפוצה הגדולה ביותר בנורווגיה, היו לו בסביבות 390,000 קוראים מדי יום. בהתאם למגמות הגלובליות, גם קהל הקוראים של המהדורה המודפסת של VG הולך ומצטצמם עם השנים כאשר במקביל כמות הולכת וגדלה של צרכני חדשות עוברים לצרוך את התכנים הללו בפלטפורמות דיגיטליות. עם זאת, אתר החדשות המקוון של העיתון, VG.no, הוא אתר החדשות הנורווגי עם כמות הקוראים הגדולה ביותר, אותו קוראים מדי יום בסביבות 2 מיליון קוראים.

## היסטוריה
העיתון נוסד בשנת 1945 על ידי חברי המחתרת הנורווגית זמן קצר לאחר שנורווגיה שוחררה מהכיבוש הנאצי בתום מלחמת העולם השנייה. העיתון הוקם במקור במטרה לספק לציבור הנורווגי מקור חדשות מהימן בתקופה שבאה בעקבות הצנזורה הניכרת שחוותה העיתונות הנורווגית במהלך תקופת הכיבוש הגרמני של נורווגיה. הגיליון הראשון של העיתון פורסם ב-23 ביוני 1945.

בשנת 1963 עבר העיתון לפורמט טבלואיד במסגרת מהלך שנועד לגרום לכך שהעיתון יהיה מיועד לקהל יעד רחב יותר. שינוי זה תרם רבות לכך שבשנים הבאות העיתון יהפוך לאחד מעיתוני החדשות עם כמות הקוראים הגדולה ביותר בנורווגיה.

בשנת 1995 השיקה VG את פלטפורמת החדשות הדיגיטלית שלה, VG.no, אשר הייתה לאחת מפלטפורמות החדשות המקוונות הפופולריות ביותר בנורווגיה. האתר זכה במהירות לפופולריות רבה בעיקר משום שהוא מספק עדכונים בזמן אמת, סיקור חי של אירועי חדשות, ומכיל גם תוכן מולטימדיה מגוון, והדבר יסייע רבות בעשורים הבאים לכך ש-VG תמשיך לשמור על הרלוונטיות שלה שמקור חדשות מוביל בשוק הנורווגי, למרות הדעיכה ההדרגתית בתפוצה של המהדורה המודפסת של העיתון.

## בעלות
החל משנות ה-60 של המאה ה-20 העיתון נמצא בבעלות תאגיד המדיה הבינלאומי שיבסטד , אשר בבעלותו נמצאים גם העיתונים הנורווגים הגדולים אפטנפוסטן וברגן טיינדה .

## VGTV
VGTV הוא השם של שני שירותי וידאו שונים המופעלים על ידי VG - האחד הוא שירות אשר זמין באתר של VG וכמו גם באפליקציות של VG באנדרואיד, iOS ו-tvOS, והשני הוא שירות אשר זמין בטלוויזיה בכבלים וב-IPTV. יש מספר הבדלים בין השירותים למרות שיש ביניהם קווי דמיון רבים.

הפלטפורמה הושקה בשנת 2007, מיועדת באופן כללי לקהל צעיר יותר, והיא מספקת אלטרנטיבה לערוצי הטלוויזיה המסורתיים בנורווגיה. הפלטפורמה מכילה דיווחי חדשות אשר זמינים ללא תשלום, וכמו גם סרטים תיעודיים ותוכניות קומדיה אשר זמינים רק למנויים בתשלום בחבילת VG+, ובנוסף גם משחקי ספורט אשר זמינים רק למנויים בתשלום בחבילת VG+ Sport.

## ראו גם
* VG-lista

## קישורים חיצוניים

* 

## הערות שוליים

קטגוריה:עיתונים
קטגוריה:נורווגיה: תקשורת
צ'סלב לוויצקי

**צ'סלב לויצקי** (בפולנית: **Czesław Lewicki**  26 באפריל 1906 – 16 במרץ 1979) היה מלחין פולני. הוא הוכר כאחד מחסידי אומות העולם הפולנים על מאמציו להציל את המלחין הפולני-יהודי ולדיסלב שפילמן במהלך השואה בפולין.

## ביוגרפיה
### לפני המלחמה
צ'סלב לוויצקי נולד במולצ'ני ב-26 באפריל 1906. בשנת 1935 סיים את לימודיו בקונסרבטוריון של ורשה, שם למד תחת הדרכתו של ולריאן בירדיאייב.

בין השנים 1935 ל-1938 עבד לויצקי בעיר וילנה (כיום וילנה, ליטא) כמנצח תזמורת וכמרצה בקונסרבטוריון על שם קרלוביץ'. בנוסף, שימש כמנצח תזמורת הסימפונית של מועצת האיגודים האמנותיים ושל התזמורת הסימפונית של וילנה. באוגוסט 1938 עבד כמנצח תזמורת בלט הנציגות הפולנית בגרמניה ובלטביה. באותה שנה עזב את פולין ללימודי מוזיקה בפריז, אך חזר לפולין לפני פרוץ המלחמה. עד לפרוץ המלחמה שימש כאחד ממנצחי תזמורת הרדיו הסימפונית הפולנית.

### מלחמת העולם השנייה
ממוזער| רחוב פולבסקה 83, ורשה. ב-1943 הסתתר ולדיסלב שפילמן בבניין זה בדירת הסטודיו של צ'סלב לויצקי במשך מספר חודשים.
בפברואר 1943, במהלך מרד גטו ורשה, עבד ולדיסלב שפילמן, חברו שללוויצקי מרדיו פולין, מחוץ לגטו. שפילמן הצליח ליצור קשר עם שחקן רדיו פולין, אנדז'יי בוגוצקי, שחילץ אותו ממקום עבודתו. בוגוצקי ואשתו יאנינה נתנו מחסה לשפילמן בדירתם למשך שבועיים. לאחר מכן, ב-27 בפברואר, הם העבירו אותו לדירת הרווקים של לוויצקי ברחוב פולאבסקה 83 בשכונת מוקוטוב, שם שהה שפילמן חמישה חודשים נוספים. נהג לבקר בדירה בקביעות, להביא מזון ומצרכים לשפילמן. שפילמן תיאר את לוויצקי כ"חבר קרוב". 

לוויצקי היה פעיל גם במחתרת הפולנית (ארמייה קריובה) והפך למבוקש על ידי הגסטפו. הוא נשא בפיו גלולת רעל למקרה שייתפס. ביוני 1943 יעץ לשפילמן לעזוב את הדירה מחשש שהגרמנים יחפשו אותו שם (שפילמן בחר להישאר בדירה עד שאולץ לעזוב אותה ב-12 באוגוסט). לפי מקורות מסוימים, ללוויצקי הייתה אישה בשם הלנה שסייעה גם היא לשפילמן, אף שמקורות אחרים טוענים כי לוויצקי נישא רק לאחר המלחמה. לאחר האירועים ב-12 באוגוסט, עבר שפילמן לדירתה של הלנה.

בשנת 1944 השתתף לויצקי במרד ורשה. 

בסרט הפסנתרן משנת 2002 שולבו חלק מסיפורו של לוויצקי בדמותו של מארק גמבצ'ינסקי. דירתו של לוויצקי מופיעה בסרט, אך במיקום שגוי.

### אחרי המלחמה
לאחר מלחמת העולם השנייה עבד לוויצקי בתעשיית הרדיו והטלוויזיה הפולנית בוורשה, שם כיהן בתפקידים שונים כמו מנהל, עורך מוזיקלי ומנהל תחנה. בשנת 1946 מונה למנהל תחנת הרדיו "ורשה II". בנוסף, המשיך מדי פעם לנצח על קונצרטים סימפוניים. בשנים מאוחרות יותר עבד בתעשיית הקולנוע הפולנית (Film Polski), ובערך בשנת 1954 או 1955 שימש יועץ מוזיקלי בלשכת הצנזורה המרכזית לקולנוע. בשנת 1964 כיהן כמנהל המוזיקלי של תחנת הטלוויזיה "טלוויזיה ורשה".

ב-23 במאי 1978 הוכרו יאנינה ואנדז'יי בוגוצקי ולוויצקי על ידי יד ושם כחסידי אומות העולם. הם נמנו בין כ-30 פולנים לא-יהודים שסייעו לשפילמן בזמן המלחמה.

לוויצקי נפטר ב-16 במרץ 1979 בוורשה.

## הערות שוליים

קטגוריה:מנצחים פולנים
קטגוריה:לוחמי ארמייה קריובה
קטגוריה:פולנים חסידי אומות העולם
קטגוריה:מלחינים פולנים
קטגוריה:מצילים בשואה: פולין
קטגוריה:פולנים שנולדו ב-1906
קטגוריה:פולנים שנפטרו ב-1979
סקובי דו ובית הספר ע'ול

**סקובי דו ובית הספר ע'ול** (באנגלית: **Scooby-Doo and the Ghoul School**) הוא סרט טלוויזיה אמריקאי שהופק על ידי האנה-ברברה, כחלק מסדרת הסרטים "Hanna-Barbera Superstars 10". הסרט שודר במקור ב-16 באוקטובר 1988.

## תקציר העלילה
סקובי-דו, שאגי וסקראפי-דו נסעו לבית הספר של גברת גרימווד לבנות, שם התקבלו לעבודה כמורים להתעמלות, שם הם פגשו את בנותיהן של המפלצות הגדולות, התלמידות כוללים את סיבאלה, בתו של הרוזן דרקולה, אלזה פרנקנטין, בתו של פרנקנשטיין האב, ויני, בתו של איש הזאב, פאנטאסמה (בדרך כלל נקראת "פנטי" בקיצור) בתו הרפאים של פנטום; וטאניס (על שם עיר מצרית), בתה של המומיה. בהתחלה סקובי ושאגי חששו וניסו לברוח אך לבסוף הסכימו להישאר בבית הספר בתור מורים להתעמלות מכיוון שהבנות אוהבות אותם.

## קישורים חיצוניים

קטגוריה:סרטי הנפשה אמריקאיים
קטגוריה:סרטי 1988
קטגוריה:סרטי האנה-ברברה
קטגוריה:סרטי טלוויזיה אמריקאיים
קטגוריה:סרטי סקובי דו
קטגוריה:סרטי רוחות רפאים אמריקאיים
קטגוריה:מכשפות בקולנוע ובטלוויזיה
קטגוריה:סרטי ערפדים
קטגוריה:סרטי מפלצות
קטגוריה:Hanna-Barbera Superstars 10
קטגוריה:סרטים על דרקונים
צ'ארלס וולטר דה ויס

**צ'ארלס ולטר דה ויס** (באנגלית: **Charles Walter de Vis**; 9 במאי 1829 – 30 באפריל 1915) היה זואולוג, אורניתולוג, הרפטולוג ובוטנאי אנגלי.

הוא נולד בשם צ'ארלס דוויס, אך שינה את האיות לשם דה ויס בערך בשנת 1882.

דה ויס סיים תואר ראשון (BA) ב באוניברסיטת קיימברידג' בשנת 1849, הוסמך לדיאקון בשנת 1852, ושימש ככומר ב שבמחוז סאמרסט בין השנים 1855 ל-1859. הוא ויתר על תפקידיו הדתיים כדי להקדיש את עצמו למדע, תחילה באנגליה ולאחר שנת 1870 באוסטרליה. דה ויס גם פרסם תחת השם "ת'יקת'ורן" (Thickthorn), על שם ביתו בעיר רוקהאמפטון.

הוא היה חבר מייסד של  ושימש כנשיא שלה בשנים 1888–1889, וכן היה חבר מייסד והסגן נשיא הראשון של  (RAOU).

עבודתו העיקרית של דה ויס עסקה בעופות מאובנים מקווינסלנד (אזור ) ומדרום אוסטרליה (אזור ), עם זאת, הוא גם תיאר מספר מיני עופות קיימים. למעשה, הוא הצליח יותר בתיאור המינים הקיימים, מאחר שבגלל ידע בלתי מספק בתחום הסטרטיגרפיה והאבולוציה, הוא – כמו אורניתולוגים רבים בתקופתו – טעה לעיתים בזיהוי שרידים תת-מאובנים של עופות קיימים כשרידים של מינים פרהיסטוריים שנכחדו. .

בין המינים שתיאר ניתן למנות את "" בשנת 1890 ואת "" בשנת 1895.

דה ויס עסק גם בתחום המדעי של הרפטולוגיה (חקר זוחלים), ותיאר מינים רבים של זוחלים חדשים למדע. על שמו קרוי נחש ארסי מאוסטרליה בשם "" ("Denisonia devisi").

## קישורים חיצוניים

## הערות שוליים

קטגוריה:בוטנאים בריטים
קטגוריה:אורניתולוגים
קטגוריה:מהגרים מבריטניה לאוסטרליה
קטגוריה:בריטים שנולדו ב-1829
קטגוריה:בריטים שנפטרו ב-1915
מדען בעל כורחו

**מדען בעל כורחו** (באנגלית: **My Science Project**) הוא סרט קומדיה-הרפתקאות-מדע בדיוני אמריקאי משנת 1985 בבימויו של ג'ונתן ר. בטואל.

## תקציר העלילה
עלילת הסרט מתרחשת בתיכון אמריקאי טיפוסי בשנות ה-80 ומתמקדת בתלמיד התיכון מייקל הרלן (בגילומו של ג'ון סטוקוול), אשר מתעניין הרבה יותר במכוניות מאשר בלימודיו. המועד האחרון להגשת הפרויקט המדעי מתקרב ומייקל נואש למצוא רעיון לפרויקט המדעי לפני סיום שנת הלימודים, על מנת שהוא יוכל לקבל על כך ציון. בהתאם להצעה של המורה האקסצנטרי שלו למדעים, ד"ר בוב רוברטס (מגולם על ידי דניס הופר), מייקל מחליט לחפש השראה לפרויקט המדעי במקומות לא שיגרתיים.

בעקבות כך, באחד הלילות מייקל וחברו הטוב וינס לטלו (מגולם על ידי פישר סטיבנס) מחליטים לחקור בסיס צבאי נטוש אשר ממוקם בקרבת מקום, אשר לפי השמועות מכיל כל מיני פיתוחים של הצבא האמריקני אשר ננטשו שם לאורך השנים. במהלך השיטוט בבסיס הנטוש מייקל מגלה מכשיר מסתורי זוהר דמוי כדור אשר קבור בהריסות. מייקל הסקרן מחליט לקחת את המכשיר המסתורי חזרה לבית הספר, במטרה להציג אותו כפרויקט המדעי שלו.

לאחר שהוא מביא את המכשיר לבית הספר הוא מחליט לבדוק אותו יחד עם וינס לטלו וידידתו ואלי סוייר (דניאל פון זרנק). עם זאת, לאחר שהשלושה מפעילים בטעות את המכשיר, הוא מתחיל לפתוח קרעים בזמן ובמרחב אשר גורמים לדינוזאורים, גלדיאטורים ולוחמים מהעתיד להופיע בבית הספר, ובעקבות כך בית הספר הופך לשדה קרב סוריאליסטי.

לאחר שהמצב יוצא מכלל שליטה מייקל וחבריו מבקשים את עזרתו של ד"ר רוברטס. המורה האקסצנטרי מבין מיד את הסכנה הקטסטרופלית שהמכשיר מהווה, ובעקבות כך הקבוצה לעשות כל שביכולתה על מנת לכבות את המכשיר לפני שהקרע בזמן ובמרחב יתרחב ויהרוס את כל העיר שלהם.

## צוות השחקנים הראשי
* ג'ון סטוקוול בתפקיד מייקל הרלן
* פישר סטיבנס בתפקיד וינס לטלו
* דניאל פון זרנק בתפקיד אל סוייר
* דניס הופר בתפקיד המורה למדעים ד"ר בוב רוברטס
* רפאל סבארג' בתפקיד שרמן
* ריצ'רד מאסור בתפקיד הבלש איזדור נולטי

## מדיה ביתית
הסרט יצא ב-1986 לשווקים ב-VHS, Betamax ו־LaserDisc. ב-18 במאי 1999 הסרט יצא בגרסה מחודשת לשווקים ב-VHS וב-DVD.

מהדורת הבלו-ריי של הסרט יצאה לשווקים ב-16 בפברואר 2016, ושוב ב-8 בדצמבר 2020.

## קישורים חיצוניים

קטגוריה:סרטי מדע בדיוני מ-1985
קטגוריה:סרטי קומדיה מדע בדיוני משנות ה-1980
קטגוריה:סרטי 1985
קטגוריה:סרטי מסע בזמן
חלום מתוק

"**חלום מתוק**" האלבום השביעי של הזמר מושיק עפיה, שיצא בשנת 2002, האלבום זכה להצלחה גדולה, האלבום כלל שירים מפורסמים כמו "תפוס", וכן "חלום מתוק" עם שלומי סרנגה.

## רשימת רצועות

## המשתתפים באלבום
* הפקה: רותם הפקות
* הפקה מוזיקלית ועיבודים: תומר עג'ם (בשירים 7,5,4,2,1), רובי בן שמעון (בשירים 10,9,8,6,3)
* קלידים: תומר עג'ם, רובי בן שמעון
* תופים: אשר פדי
* בס גיטרה: גיקי אסולין
* גיטרות: אבי סינגולדה
* גיטרה סולו ובגלמה: יהודה קיסר
* אקורדיון: בוריס אלייב
* דרבוקה: רוני דדון
* כלי הקשה: נעום חן
* בוזוקי: אריס נחום
* כינור: ילמז טשצישמה

קטגוריה:אלבומי מושיק עפיה
קטגוריה:אלבומים בעברית
תוכנית רואים רחוק

**רואים רחוק** היא תוכנית הכשרה מקצועית המכשירה ומלווה בוגרים על הספקטרום האוטיסטי בצה"ל ובעבודה, במקצועות נדרשים, בהם מאפייני הספקטרום מהווים יתרון.
התוכנית מיועדת לצעירים המעוניינים להתנדב לשירות בצה"ל או להשתלב בשוק העבודה.
במסגרת התוכנית מקבלים המשתתפים הכשרה מקצועית בתחומים שבהם יש להם יתרון יחסי, תוך התאמת ההכשרה לצרכים האישיים שלהם.

בוגרי התוכנית הראשונים הוכשרו לנתח צילומי אוויר ולוויין במסגרת שיתוף פעולה עם יחידה 9900. עם הזמן, התוכנית התרחבה וכיום היא מכשירה למקצועות נוספים, כמו בדיקות תוכנה (QA), מיון מידע, אלקטרו-אופטיקה ואלקטרוניקה. חיילים שהוכשרו במסגרת התוכנית משרתים בלמעלה מ-10 יחידות, ביניהן יחידות בקהילת המודיעין, חיל האוויר ועוד. בשנת 2016 מנתה התוכנית כ-50 משתתפים.

התכנית מופעלת במשותף על ידי מעבר לאופק (חל"צ) והמכללה האקדמית אונו.

## היסטוריה
רואים רחוק הוקמה בשנת 2013 על ידי ליאורה סלעי וטל ורדי, שני יוצאי המוסד, שזיהו כי אנשים מסוימים על הספקטרום האוטיסטי עשויים לפתח מיומנויות יוצאות דופן בניתוח תצלומי אוויר, במיוחד בזיהוי פרטים זעירים ובביצוע משימות הדורשות השקעה ממושכת וריכוז גבוה. בישראל, שירות צבאי הוא חובה לרוב האזרחים, אך בני נוער על הספקטרום האוטיסטי, כמו גם בעלי מוגבלויות מסוימות, מקבלים פטור משירות. התוכנית מאפשרת לצעירים אלו להשתלב בשירות בהתנדבות, דבר שמספק להם תחושת שייכות, משמעות ותורם להשתלבותם בחברה ובשוק העבודה. הדבר מהווה חסם להתקדמותם, שכן השירות הצבאי נחשב צעד משמעותי בחברה הישראלית עבור גברים צעירים, הן מבחינה סמלית והן כמפתח להשתלבות מקצועית בעתיד.

כעת, הצבא מזהה יותר ויותר את הפוטנציאל של אנשים אוטיסטים בעלי צורכי תמיכה נמוכים. במסגרת תוכנית רואים רחוק, מתאפשרת גמישות בגיוס, כך שחיילים מתנדבים יכולים לשרת במרווחים של שנה אחת לאחר הכשרה של שלושה חודשים. במהלך השירות, החיילים מלווים על ידי מטפל ופסיכולוג, שמספקים תמיכה להם ולעמיתיהם, במטרה להתמודד עם מחסומים חברתיים שעלולים להתעורר.

התוכנית גם מספקת הכשרה למבוגרים על הספקטרום האוטיסטי, ומקנה להם כישורי חיים הנדרשים כדי להכין אותם להתמודד עם אתגרים בשירות ובחיים האזרחיים. בנוסף, התוכנית מכינה את המשתתפים לקריירות טכנולוגיות, תוך שמירה על הפוטנציאל שלהם בשוק העבודה. מטרת התוכנית היא לנצל את המיומנויות של אנשים על הספקטרום ולשבור את הסטיגמה שמקיפה את האוטיזם.

נכון ל-2024, מתוך יותר מ-300 בוגרי תוכנית "רואים רחוק", 80 השתלבו בשוק העבודה, ועובדים כיום בחברות מובילות כמו אינטל, אמדוקס, רכבת ישראל, רמ"י ומיקרוסופט. אנשי התוכנית ממשיכים ללוות את הבוגרים גם אחרי הצבא, ומסייעים להם במעגל העבודה ובאתגרים שונים.

בין בוגרי התוכנית נמנים גם חיילים שהשיאו משואה, הופיעו כאורחי כבוד בכנס איפא"ק או קיבלו אות מצטיין הנשיא.

## ראו גם
* תתקדמו

## קישורים חיצוניים
* רואים רחוק בצבא, אתר תוכנית רואים רחוק.
* 
* 
* מבט שני - חשיפה ראשונה: פרויקט רואים רחוק 2015, תאגיד כאן 11, (לשעבר רשות השידור), ברשת היוטיוב.
* תוכנית רואים רחוק - כתבה מחדשות ערוץ 10, 2015, ברשת יוטיוב.
* תוכנית רואים רחוק - כתבתו של ניר דבורי בחדשות 2 - המפענחים החדשים של צה"ל, 2 בינואר 2018, ברשת יוטיוב.
* רואים רחוק - אינטל, 19 נובמבר 2018, ברשת יוטיוב.
* 

## הערות שוליים

רואים רחוק
קטגוריה:אוטיזם
גמר ליגת האלופות 2025

**גמר ליגת האלופות 2025** היה המשחק האחרון לעונת 2024/2025, העונה ה-70 של טורניר הכדורגל הבכיר באירופה שמאורגן על ידי אופ"א והעונה ה-33 מאז שונה שמה של התחרות מ"גביע אירופה לאלופות" לליגת האלופות. המשחק נערך באליאנץ ארנה במינכן, גרמניה ב-31 במאי 2025. זה היה גמר ליגת האלופות הראשון לאחר שינוי מבנה התחרות לטורניר בשיטה השווייצרית.

במשחק ניצחה פריז סן-ז'רמן שגברה על אינטר מילאנו בתוצאה 5–0. והיא תתמודד על תואר הסופר קאפ האירופי לשנת 2025 מול טוטנהאם הוטספר שניצחה בגמר הליגה האירופית.

המשחק היה גמר ליגת האלופות הראשון מאז 1962 והשלישי בסך הכל שבו הקבוצה המנצחת כובשת 5 שערים ומעלה, והגמר שנגמר בהפרש הגבוה ביותר.

דזירה דואה נבחר למצטיין המשחק לאחר שכבש 2 שערים ובישל שער נוסף.

## האצטדיון המארח
זה הייתה הפעם השנייה שגמר ליגת האלופות נערך באליאנץ ארנה, לאחר שנערך שם בעבר הגמר של שנת 2012 ובסך הכל, זהו הגמר החמישי שנערך במינכן כאשר משחקי הגמר של 1979, 1993 ו-1997 התקיימו באצטדיון האולימפי. ובכל אחד מהם הוכתרה זוכה לראשונה בתחרות (נוטינגהאם פורסט ב-1979, מרסיי ב-1993, בורוסיה דורטמונד ב-1997 וצ'לסי ב-2012).

### בחירת האצטדיון
ב-22 בפברואר 2019 הושק הליך הגשת המועמדות עבור ערי אירופה לאירוח גמר ליגת האלופות 2022 ו-2023. כאשר לערים היה עד 22 במרץ 2019 להביע עניין, ועד 1 ביולי 2019 להגיש את הצעותיהן.

ב-24 בספטמבר 2019 הוכרז על-ידי הוועד המנהל של אופ"א במהלך ישיבה שנערכה בליובליאנה שבסלובניה שגזפרום ארנה בסנקט פטרבורג, רוסיה. נבחר לארח את משחק גמר ליגת האלופות 2021, כאשר אליאנץ ארנה במינכן, גרמניה. יארח את גמר ליגת האלופות 2022 ואצטדיון ומבלי בלונדון שבאנגליה יארח את גמר 2023.

ב-17 ביוני 2020 הודיעה אופ"א כי בשל מגפת הקורונה באירופה, כל מיקומי הגמרים יידחו בשנה, וכתוצאה מכך אליאנץ ארנה יארח את גמר ליגת האלופות 2023. עם זאת, בגלל התפרצות נוספת של מגפת הקורונה בטורקיה, הגמר של שנת 2021 הועבר ברגע האחרון מאיסטנבול לפורטו. ב-16 ביולי 2021 הוחלט שאיסטנבול תארח את גמר 2023, ומינכן תארח במקום זאת את גמר 2025.

## הקבוצות

## הדרך לגמר

## מהלך המשחק

### הרכבי הקבוצות

## ראו גם
* עונת 2024/2025 בליגת האלופות
* גמר הליגה האירופית 2025
* גמר הקונפרנס ליג 2025

## קישורים חיצוניים
* 

## הערות שוליים

2025
קטגוריה:תחרויות כדורגל ב-2025
קטגוריה:מינכן: תחרויות כדורגל
קטגוריה:2025 בגרמניה
שפסס כא רע

**שפסס כא רע** (במצרית עתיקה: "אצילית היא נשמתו של רע"; נפטר בערך בשנת 2458 לפנה"ס) היה השליט הרביעי או החמישי של השושלת החמישית (2494–2345 לפנה"ס) בתקופת הממלכה הקדומה של מצרים העתיקה. שפסס כא רע חי באמצע המאה ה-25 לפנה"ס והיה כנראה הבעלים של פירמידה לא גמורה באבו סיר, שננטשה לאחר מספר שבועות של עבודה בשלבים המוקדמים ביותר של בנייתה.

בהסתמך על מקורות היסטוריים, החוקרים המסורתיים האמינו ששפסס כא רע שלט במשך שבע שנים, ירש את נפריר כא רע קאקאי והקדים את נפרף רע על כס המלכות, מה שהפך אותו לשליט הרביעי של השושלת. הוא השליט שהידע עליו הוא המעורפל ביותר בשושלת זו והאגיפטולוג מירוסלב ורנר  טען בתוקף כי שלטונו של שפסס כא רע נמשך רק חודשים ספורים לכל היותר, לאחר שלטונו של נפרף רע. מסקנה זו מבוססת על מצבה ומיקומה של הפירמידה הלא גמורה של שפסס כא רע באבוסיר וכן על המספר הזעום של חפצי אמנות המיוחסים לשליט זה. הטיעונים של ורנר שכנעו מספר אגיפטולוגים כמו דארל בייקר (Darrell Baker) ואריק הורנונג .

יחסיו של שפסס כא רע עם קודמו ויורשו אינם ידועים בוודאות. ורנר הציע שהוא היה בנו של סחו רע ואח של נפריר כא רע קאקאי, שתפס לזמן קצר את כס המלכות לאחר מותו בטרם עת של קודמו ואחיינו, נפרף רע. ייתכן ששפסס כא רע בעצמו מת באופן בלתי צפוי או שאולי איבד את כס המלוכה לאחד מאחייניו, פרעה העתידי נ-אוסר איני. לא ניתן לשלול לחלוטין את האפשרות ששפסס כא רע היה שליט קצר מועד שאינו השתייך גנטית למשפחת המלוכה.

## הערות שוליים

## מראי מקום

* Clayton, Peter (1994). Chronicle of the Pharaohs. Thames & Hudson. .


## קישורים חיצוניים

קטגוריה:פרעוני השושלת ה-5
קטגוריה:אישים שחיו באלף ה-3 לפנה"ס
Fat Juicy & Wet

"**Fat Juicy & Wet**" הוא שיר של הראפרית סקסי רד והזמר-יוצר ברונו מארס. הוא יצא לאור ב-24 בינואר 2025 באמצעות חברות התקליטים אטנלטיק רקורדס וגאמא.

## רקע והרכב
ב-22 בינואר 2025, מארס הודה למעריציו על כך ששמרו על "Die with a Smile" (2024) במקום הראשון בבילבורד הוט 100 והודיע שהוא פונה לאולפן ההקלטות כדי "לעשות המנון מועדון חשפנות", ופנה לסקסי רד כדי להצטרף. מאוחר יותר חשף הזמר כי "מצא אותה" ושיתף קטע מהשיר הקרוב שלהם. בדומה לשיתוף הפעולה הקודם שלו עם רוזה, מארס פרסם תמונה של שניהם יחד.

"Fat Juicy & Wet" הוא "המנון ראפ מסיבות נועז ואופטימי" שמוצא את מארס ורד מפלרטטים ומתגמשים, בעוד שהאחרונה מחזירה אותו לשורשים שלה על ידי התפארות ב"איכות החלקים של הגברת שלה" המעורבבת עם מאמצים רומנטיים. מארס מחזיר את האנרגיה שלה ומודה שאינו מסוגל להתנגד לה. השיר נתמך על ידי "אינסטרומנטל נמרץ ומהנה", המתואר כסימן מסחרי של ברונו מארס, וכן ליריקה "מפורשת" בהשוואה לפרויקטים הקודמים שלו.

## וידאו קליפ
וידאו קליפ נלווה פורסם ב-24 בינואר 2025, ובוים על ידי מארס עצמו לצד הבמאי דניאל ראמוס. הוא מציג את שני האמנים על רקע אדום כהה, רוקדים בחליפות מכנסיים תואמות עם בקבוקי שמפניה. אליהם מצטרפות הזמרות הקודמות ששיתפו פעולה עם מארס, ליידי גאגא ורוזה, לבושות אף הן בחליפות שחורות.

## קישורים חיצוניים

## הערות שוליים

קטגוריה:שירי סקסי רד
קטגוריה:שירי ברונו מארס
קטגוריה:שירים באנגלית
קטגוריה:סינגלים בהוצאת אטלנטיק רקורדס
סתיו טוריאל

**סתיו טוריאל** (נולד ב-14 בינואר 2001) הוא כדורגלן ישראלי המשחק בעמדת הקיצוני הימני בהפועל תל אביב ובנבחרת ישראל.

## קריירה
טוריאל נולד וגדל בבת ים. החל לשחק במחלקת הנוער של הפועל תל אביב, ואחר כך עבר למחלקות הנוער של מכבי עירוני בת ים ומכבי יפו.

ב-6 בספטמבר 2019 שיחק את משחקו הראשון בקבוצה הבוגרת של מכבי יפו, בניצחון 1–0 על הפועל אזור.

ב-19 ביולי 2020 חתם במ.ס. אשדוד לחמש שנים. ב-18 בפברואר 2021 הבקיע את שער הראשון שלו בליגת העל, בהפסד 1–2 לעירוני קריית שמונה.

ב-2021 הושאל להפועל כפר סבא.

ב-6 בינואר 2024 רכשה הפועל תל אביב את טוריאל תמורת 450 אלף שקלים.

בדצמבר 2025, פורסם כי טוריאל יעזוב את הפועל תל אביב לקראת חלון ההעברות של ינואר לאחר ששלוש קבוצות מה-MLS בהם שיקגו פייר הביעו התעניינות בו. עם זאת, הודיעה הפועל תל אביב על מימוש האופציה בחוזהו של טוריאל לעונה נוספת. בחוזהו של טוריאל קיים סעיף שחרור המוערך בכ-שני מיליון יורו לקבוצות מחוץ לישראל בלבד.

ב-19 בינואר 2026 דווח כי טוריאל חתם על הארכת חוזהו בהפועל תל אביב עד עונת 2028/29 והוא ירוויח 270 אלף אירו לעונה, וחוזהו החדש לא כולל סעיף יציאה.

## נבחרת לאומית
טוריאל זומן לראשונה לנבחרת במאי 2025 לקראת המשחקים נגד אסטוניה וסלובקיה במסגרת מוקדמות המונדיאל, אך שוחרר בשל פציעה. את הופעת הבכורה ערך במשחק נגד איטליה, בו עלה כמחליף בדקה ה-72.

במרץ 2026 זומן טוריאל לנבחרת לקראת משחקי ההכנה מול גיאורגיה.

## סגנון משחק
טוריאל הוא שחקן התקפה המזוהה עם רגל שמאל דומיננטית, סגנון משחקו מתאפיין בדומיננטיות בחלק ההתקפי וביכולת לייצר מצבים תחת לחץ. הוא ניחן ביכולת הבקעה לצד כישורי פליימייקר.

## סטטיסטיקות קריירה
### מועדונים
**מעודכן ל-19 בינואר 2026**

### נבחרת
**מעודכן ל-14 באוקטובר 2025**

## תארים
; הפועל תל אביב
* גביע הטוטו (ליגה לאומית): 2024/2025

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:בת ים: כדורגלנים
קטגוריה:כדורגלני נבחרת ישראל
קטגוריה:כדורגלני מכבי יפו
קטגוריה:כדורגלני מועדון ספורט אשדוד
קטגוריה:כדורגלני הפועל כפר סבא
קטגוריה:כדורגלני הפועל תל אביב
קטגוריה:ישראלים שנולדו ב-2001
I've Tried Everything but Therapy (Part 2)

***I've Tried Everything but Therapy (Part 2)*** (בעברית: "**ניסיתי הכל מלבד טיפול (חלק 2)**") הוא אלבום האולפן השני של הזמר האמריקאי טדי סווימס ואלבום ההמשך לאלבום הבכורה שלו, *[[I've Tried Everything but Therapy (Part 1)]]*. האלבום יצא ב-24 בינואר 2025 תחת הוצאת חברת התקליטים וורנר רקורדס.

## רקע
טדי סווימס היה בעבר סולן בלהקת פוסט-הארדקור לפני שפנה לקריירה כזמר סול. השיר המצליח ביותר של סווימס נכון לינואר 2025 הוא "Lose Control", שהגיע למקום הראשון במצעד בילבורד הוט 100 במרץ 2024 לאחר 32 שבועות, הזמן הארוך ביותר לזמר להגיע למקום הראשון בהיסטוריית המצעד, וצבר 1.4 מיליארד השמעות בספוטיפיי. "Lose Control" שהה במשך 48 שבועות לא רצופים בעשירייה הראשונה במצעד והוכתר לשיר השנה של 2024 במצעד בילבורד.

אלבום הבכורה של סווימס *[[I've Tried Everything but Therapy (Part 1)]]* שיצא בספטמבר 2023 זכה להצלחה עולמית והגיע לעשירייה הראשונה במצעד במדינות כמו נורווגיה, הולנד, שוודיה ואוסטרליה. האלבום גם זכה למעמד זהב בארצות הברית, בריטניה ומדינות נוספות. על רקע הצלחתו, סווימס היה מועמד לראשונה לפרס גראמי בשנת 2025 בקטגוריית "תגלית השנה".

## הרכב
האלבום *I've Tried Everything but Therapy (Part 2)* הוא המשך לאלבום משנת 2023, *[[I've Tried Everything but Therapy (Part 1)]]*, ונשען על סגנון נשמה רטרו עם אלמנטים של רוק קל עם מוטיב מרכזי של מערכות יחסים סוערות. הוא כולל 13 שירים ושיתופי פעולה עם אמנים כמו גיביון, מוני לונג, קוקו ג'ונס וגלורילה. כל השירים נכתבו בשיתוף פעולה עם צוות יוצרים קבוע הכולל את מיקי אקו ואנשי צוות לשעבר של ואן דיירקשן, ג'וליאן בונטה וג'ון ראיין.

סווימס חשף כי השיר "Bad Dreams" נכתב בהשראת בת זוגו, רייש רייט, שעזרה לו להתמודד עם לילות ללא מנוחה באמצעות גישה הוליסטית.

## ביקורות

בביקורת על האלבום שפורסמה ב"גרדיאן" נכתב כי הוא ממשיך לייצר מוזיקת נשמה רטרו מושקעת עם השפעות ממוטאון וסטאקס, אך סובל לעיתים מבעיות ליריות שטחיות. חלק מהשירים, כמו "Funeral" ו-"Your Kind of Crazy", בולטים באיכותם, בעוד שאחרים, כמו "Northern Lights" ו-"Hammer to the Heart", נראים מותאמים במיוחד לפלטפורמות הסטרימינג. הפזילה לסגנון רוק רך בשירים כמו "Bad Dreams" ו-"It Ain’t Easy" מצליחה יותר. הביקורת מסכמת שטדי סווימס רוכב על גל ההצלחה הנוכחי אך לא ברור אם יוכל להסתגל לשינויים במוזיקה בעתיד.

בביקורת שפורסמה ב"פייננשל טיימס", נכתב כי שירים כמו "Not Your Man" ו-"Funeral" מדגישים את סגנון הנשמה הרגשני של סווימס, בעוד ששירים כמו "Black & White" מוסיפים נופך פופ-סול. עם זאת, חלק מהשירים נתפסים כממוצעים וחזרתיים. האלבום זכה לציון 3 מתוך 5 כוכבים ונחשב למאמץ כנה אך לא פורץ דרך.

בביקורת שפורסמה ב-"NME", האלבום נתפס כמרתק, מרגיע ומלא רגש, ומצליח לשלב בין ישן לחדש באופן שמשקף את המהות המוזיקלית והאישית של טדי סווימס.

### רשימות סוף שנה

## רשימת רצועות

## מיקומי שיא
### מצעדי סוף שנה

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי רוק קל
קטגוריה:אלבומי המשך
קטגוריה:אלבומי חברת וורנר רקורדס
נחמה שפיגל נובק

**נחמה שפיגל נובק** היא טייסת ישראלית. שפיגל נובק היא הטייסת והקברניטה החרדית הראשונה בתולדות חברת התעופה אל על.

## קורות חיים
שפיגל נובק, בתו של הרב דוד נובק והרבנית רנה נובק, ממקימי ישיבת אש התורה והיישוב מעלה עמוס, התחנכה בבית יעקב שבירושלים. בגיל 20 החלה קורס טיס בארצות הברית וחזרה מדי שנה כדי להשתלם שם בטיסה ולצבור את כמות שעות הטיסה שהיו נחוצות לה כדי להתקדם ליעד של טיסה מסחרית. בשנת 2015 התקבלה לקורס טיס בחברת אל על, שאותו סיימה ב-2017, ומאז היא עובדת כטייסת בחברה.

בשנת 2025 מונתה לקברניטה החרדית הראשונה באל על.

## חיים אישיים
נחמה שפיגל נובק נשואה לאורי, היא אם לשמונה ילדים, ומתגוררת בבית שמש. 

## הערות שוליים

קטגוריה:טייסי אל על
קטגוריה:נשים ראשונות בתעופה
קטגוריה:בית שמש: אישים
קטגוריה:חרדיות ישראליות
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
גמר הקונפרנס ליג 2025

**גמר הקונפרנס ליג 2025** היה המשחק האחרון לעונת 2024/2025 בקונפרנס ליג. העונה הרביעית של טורניר הקונפרנס ליג האירופי, הטורניר האירופי השלישי בחשיבותו המאורגן על ידי אופ"א אחרי ליגת האלופות והליגה האירופית. 

המשחק נערך באצטדיון ורוצלב, ורוצלב, פולין ב-28 במאי 2025. זה היה גמר הקונפרנס ליג הראשון לאחר שינוי מבנה התחרות לטורניר בשיטה השווייצרית.

המשחק הפגיש את המועדונים צ'לסי מאנגליה וריאל בטיס מספרד. צ'לסי ניצחה בתוצאה 4–1 וזכתה בתואר.

## האצטדיון המארח
המשחק יערך באצטדיון ורוצלב, אשר נפתח בספטמבר 2011. לקראת משחקי יורו 2012. 

### תהליך הבחירה
ב-21 ביוני 2022, אופ"א פתחה את המכרז לאירוח גמר 2025, שנערך במקביל לזה של גמר 2024. כל אחת מהניגשות למכרז יכלה להציע הצעות לאחד או לשני הגמרים. האצטדיונים המוצעים היו צריכים לכלול דשא טבעי ולהיות מדורגים כאצטדיון בקטגוריה ארבע של אופ"א, עם קיבולת ברוטו של בין 30,000 ל-50,000 מושבים. ציר הזמן להגשת הצעות היה כדלקמן:

21 ביוני 2022: הזמנה להגשת הצעות לגשת למכרז.

31 באוגוסט 2022: תאריך אחרון לרישום כוונה לגשת למכרז.

7 בספטמבר 2022: דרישות המכרז הסופיות הועברו לרשות הניגשים למכרז.

3 בנובמבר 2022: הגשת תיק הצעה ראשוני.

23 בפברואר 2023: הגשת תיק ההצעות הסופי.

28 ביוני 2023: הכרזה על הזוכה במכרז.

הוועד הפועל של אופ"א הכריז על אצטדיון ורוצלב כמארח במהלך פגישתם בניון, שווייץ, ב-28 ביוני 2023. 

## הקבוצות

## הדרך לגמר

## מהלך המשחק

## ראו גם
* עונת 2024/2025 בקונפרנס ליג
* גמר ליגת האלופות 2025
* גמר הליגה האירופית 2025

## הערות שוליים

קטגוריה:משחקי גמר הקונפרנס ליג
קטגוריה:תחרויות כדורגל ב-2025
קטגוריה:2025 בפולין
קטגוריה:ורוצלב: ספורט
סטייסי דיקסון

**סטייסי אנג'לה דיקסון** (באנגלית: **Stacey Angela Dixon**; נולדה ב-9 בינואר 1971) היא מהנדסת מכונות ואשת ביון אמריקאית, שכיהנה כסגנית ראש המודיעין הלאומי בין השנים 2021-2025. ב-20 בינואר 2025 נהפכה לראש המודיעין הלאומי בפועל בעקבות השבעתו השנייה של דונלד טראמפ לנשיאות ארצות הברית, תפקיד אותו מילאה במשך חמישה ימים עד 25 בינואר 2025.

## ביוגרפיה
דיקסון נולדה ב-1971 בוושינגטון הבירה. בשנת 1993 השלימה באוניברסיטת סטנפורד לימודי תואר ראשון בהנדסת מכונות, ולאחר מכן תואר שני ב-1995 ותואר דוקטור ב-2000 באותו התחום במכון הטכנולוגי של ג'ורג'יה. נושא עבודת הדוקטורט שלה היה "ניתוח ביומכני של עורקים כליליים באמצעות מודל אנרגיה משלים וניסויים מתוכננים". היא סיימה פוסט-דוקטורט בהנדסה כימית במכללת המדעים וההנדסה של אוניברסיטת מינסוטה.

כאשר הייתה סטודנטית, התמחתה דיקסון במעבדות נוקיה בל. בין השנים 2003 ל-2007 עבדה בסוכנות הביון המרכזית (CIA), שם מונתה למנהלת המערכות המתקדמות והטכנולוגיה של משרד הסיור הלאומי. בשנים 2010–2007 הייתה דיקסון חברת סגל ועדת המודיעין של בית הנבחרים של ארצות הברית. לאחר מכן הצטרפה אל הסוכנות הלאומית למודיעין חזותי וגאוגרפי (NGA), ובין השנים 2010 ל-2016 שימשה ברציפות כמנהלת ענייני קונגרס וממשל, סגנית מנהל לתקשורת תאגידית, וסגנית מנהל מחלקת המחקר של ה-NGA. לאחר מכן התמנתה לסגנית מנהל מיזמי מחקר אינטליגנציה מתקדמים (IARPA) בין השנים 2016–2018, וב-2018 קודמה למנהלת ה-IARPA. היא מילאה תפקיד זה עד 2019, עת מונתה לסגנית מנהל ה-NGA.

דיקסון חברה במועצת המבקרים של אקדמיית משמר החופים של ארצות הברית, נציגת ה-NGA במועצת המנהלים של הקרן האמריקאית למודיעין גאוגרפי, ואשת הקשר של ה-NGA במרכז המצוינות לנשים בנות-מיעוטים בתחום מדעי המחשב וההנדסה של מכללת ספלמן.

ב-21 באפריל 2021 הודיע נשיא ארצות הברית, ג'ו ביידן על כוונתו למנות את דיקסון, אז סגנית מנהל ה-NGA, לסגנית ראש המודיעין הלאומי. ב-3 באוגוסט אותה שנה אישר הסנאט של ארצות הברית את מינויה לתפקיד, וזכתה לשבחים מראש המודיעין הלאומי אווריל היינס. היא הושבעה לתפקידה ב-4 באוגוסט 2021, והיא האישה האפרו-אמריקאית הבכירה ביותר בקהילת המודיעין האמריקאית.

עם השבעתו השנייה של דונלד טראמפ לנשיאות ארצות הברית ב-20 בינואר 2025, התמנתה דיקסון לראש המודיעין הלאומי בפועל. היא חדלה מלמלא תפקיד זה ב-25 בינואר 2025.

## קישורים חיצוניים

## הערות שוליים

קטגוריה:בוגרי המכון הטכנולוגי של ג'ורג'יה
קטגוריה:בוגרי אוניברסיטת סטנפורד
קטגוריה:אנשי ארגוני ביון אמריקאים
קטגוריה:נשיאות ג'ו ביידן: אישים
קטגוריה:חברי הקבינט של ארצות הברית בממשל דונלד טראמפ השני
קטגוריה:אמריקאיות שנולדו ב-1971
אינפו-דאמפינג

**אינפו-דאמפינג** (באנגלית: **Infodumping**; מילולית: השלכת מידע) הוא הפעולה שמתארת העברת כמות גדולה של מידע על נושא מסוים לאדם אחר, בדרך כלל בצורה מוגזמת או מסורבלת ובלי להתחשב במידת העניין או המעורבות של הצד שאליו מועבר המידע. המונח הופיע לראשונה בשנת 1978, ושימש בהקשר הספרותי של תיאור נרטיב עמוס במידע שעובר לקורא, כאשר לסופר אין רעיון יותר מתאים להעברת המידע.

## מאפיינים בקרב המגוון הנוירולוגי
המונח אומץ על ידי קהילת המגוון הנוירולוגי לתיאור הנטייה האוטיסטית לחלוק בהתלהבות ובתשוקה כמות גדולה של מידע על נושא, בדרך כלל תחום עניין אוטיסטי, באופן מפורט מאוד ולאורך זמן ממושך, לעיתים מבלי לוודא שהנושא מעניין את הצד המאזין. באופן דומה, המונח משמש גם לתיאור אנשים עם הפרעת קשב וריכוז.

אינפו-דאמפינג מאופיין בדרך כלל בשיתוף מידע מפורט על נושא המעניין את הצד המשתף, בדיבור ממושך וקולח שלעיתים מתבטא כמונולוג ללא הפסקות, בשימוש בקול רם ומונוטוני ובדיבור מהיר, ובהפגנת התלהבות עזה כלפי הנושא, לעיתים תוך התעלמות מרמזים חברתיים או מרמת העניין ומרמת ההבנה של המאזין. בניגוד לשיתוף-יתר, האינפו-דאמפינג מתרכז בעובדות ובפרטים ולא במידע אישי, ונוצר כתוצאה מהתלהבות ולא מתוך רצון להרשים.

בעוד שאינפו-דאמפינג עשוי להיתפס לפעמים כצורת תקשורת לא מותאמת בסיטואציות חברתיות, בעבור אוטיסטים היא יכולה להיות צורת תקשורת בעלת ערך, היוצרת הזדמנות לשיח עם אחרים ולבניית קשרים. האינפו-דאמפינג הוא דרך להביע תשוקה לנושא מסוים ולחלוק ידע על תחומי עניין מיוחדים, ומהווה סוג של אינטראקציה חברתית ואמצעי לבניית קשרים, ולעיתים גם צורת ביטוי של אמפתיה אצל אוטיסטים. הבנה של האינפו-דאמפינג ומתן יחס הולם יכולים להיות חיוניים לתקשורת יעילה עם אוטיסטים ולטיפוח סביבות מכילות ומותאמות.

## הערות שוליים

קטגוריה:מאפיינים של הפרעת קשב
קטגוריה:מאפיינים אוטיסטיים
קטגוריה:מושגים חברתיים
דייוויד וושינגטון

**דייוויד וושינגטון דה סוזה אאוז'ניו** (בפורטוגזית: **Deivid Washington de Souza Eugênio**; נולד ב-5 ביוני 2005 באיטומביארה שבברזיל) הוא כדורגלן ברזילאי המשחק בעמדת החלוץ בקבוצת סנטוס.

## קריירת מועדונים
דייוויד נולד באיטומביארה שבמדינת גויאס, ברזיל. הוא החל לשחק כדורגל במחלקת הנוער של גרמיו, ובהמשך עבר למחלקת הנוער של סנטוס. בגיל 16 חתם על חוזה מקצועני ראשון בסנטוס. בשנת 2023 החל לשחק בקבוצה הראשונה של המועדון במסגרת ליגת העל הברזילאית, ובסך הכל ערך תשע הופעות ליגה, בהן הבקיע שני שערים, והוסיף שלוש הופעות בגביע הברזילאי וארבע הופעות בגביע סודאמריקנה.

ב-24 באוגוסט 2023 חתם דייוויד על חוזה לשבע שנים בצ'לסי מהפרמייר ליג. ב-28 באוקטובר ערך את הופעת הבכורה שלו במועדון, בכשהחליף את מארק קוקורייה בדקה ה-81 הפסד 0–2 לברנטפורד במסגרת המחזור העשירי בליגה לעונת 2023/2024.

ב-20 בפברואר 2025 חזר לסנטוס והושאל לעונה אחת.

## קריירה בינלאומית
דייוויד בסגל נבחרת ברזיל עד גיל 20 לקראת טורניר אליפות אמריקה הדרומית עד 20 בשנת 2025.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני סנטוס
קטגוריה:כדורגלני צ'לסי
קטגוריה:ברזילאים שנולדו ב-2005
מרטי ריסן

**מרטי ריסן** (באנגלית: **Marty Riessen**;  נולד ב-4 בדצמבר 1941) היה טניסאי אמיריקאי. הוא זכה במקום ראשון במספר תחרויות גראנד סלאם בעיקר בתחרויות זוגות מעורבים.

## ביוגרפיה
מרטי ריסן נולד בשנת 1941 בעיירה הינדסדייל שבאילינוי. הוא היה טניסאי בולט בתקופת לימודים באוניברסיטה. הוא הגיע לגמר אליפות הסטודנטים 3 פעמים אך הפסיד לרפאל אוסונה (1962) ולדניס רלסטון (1963 ו-1964). לפני תחילת "העידן הפתוח" בטניס הוא הגיע לרבע הגמר באליפות ארצות הברית הפתוחה ואליפות אוסטרליה הפתוחה בתחרויות הגברים.

בתחרויות זוגות הגברים ריסן הגיע לגמר 6 פעמים וניצח באליפות וימבלדון 1969 ואליפות ארצות הברית הפתוחה 1976 (שיחק לצד טום אוקר).

ריסן היה טניסאי בולט בתחרויות זוגות מעורבים תוך משחק לצד מרגרט קורט. הם הגיעו לגמר תחרויות גראנד סלאם 8 פעמים וזכו 6 פעמים. בשנת 1980 ריסן ניצח באליפות ארצות הברית הפתוחה לצד ונדי טרנבול ובכך השלים ניצחונות בכל 4 תחרויות גראנד סלאם.

מרטי ריסן היה שחקן של נבחרת גביע דייוויס של ארצות הברית וזכה עם בנבחרת בגביע שנת 1963.

לאחר פרישה ריסן היה מאמן טניס. הוא היה מאמן של טרייסי אוסטין, מאמן נבחרת גביע בילי ג'ין קינג של ארצות הברית ומאמן נבחרת נשים של ארצות הברית במשחקים האולימפיים.

## קישורים חיצוניים

* 

קטגוריה:אמריקאים ילידי אילינוי
קטגוריה:טניסאים אמריקאים
קטגוריה:טניסאים זוכי אליפות וימבלדון
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות ארצות הברית הפתוחה בטניס
קטגוריה:טניסאים זוכי אליפות אוסטרליה הפתוחה
קטגוריה:מאמני טניס
קטגוריה:אילינוי: ספורטאים
קטגוריה:אמריקאים שנולדו ב-1941
טירת קימבולטון

**טירת קימבולטון** היא בית כפר בקימבולטון, קיימברידג'שייר, אנגליה. זה היה ביתה האחרון של אשתו הראשונה של המלך הנרי השמיני, קתרין מאראגון. במקור, המבנה שימש כטירה מימי הביניים, אך הוא הוסב לארמון מפואר. הטירה שימשה כמשכן המשפחתי של הרוזנים והדוכסים של מנצ'סטר משנת 1615 ועד 1950. כיום, משמשת הטירה את בית הספר קימבולטון.

## היסטוריה
ממוזער|250x250 פיקסלים| טירת קימבולטון בשנת 1880: איור זה מציג את האחוזה כפי שנבנתה מחדש בין השנים 1690–1720.
ממוזער|250x250 פיקסלים| שער בית הספר קימבולטון
הטירה נבנתה בסוף המאה ה-12 על ידי ג'פרי פיץ פיטר, הרוזן הראשון של אסקס. החצר הפנימית נבנתה מחדש בסוף המאה ה-15 על ידי אן, הדוכסית מבקינגהאם.

הטירה נרכשה בשנת 1522 על ידי סר ריצ'רד וינגפילד. באפריל 1534 נשלחה לשם קתרין מאראגון, לאחר שסירבה לוותר על מעמדה או להכחיש את חוקיות נישואיה להנרי השמיני. ביולי 1534, ליצן מחצרו של הדיפלומט אסטאס שאפווי ניסה לשחות את החפיר, ובכך חשף את מעצרה של קתרין. האקלים בביצות האזור פגע בבריאותה, והיא נפטרה בטירה ב-7 בינואר 1536. 

הטירה נרכשה בשנת 1615 על ידי סר הנרי מונטגיו, שלימים הוכתר כרוזן הראשון של מנצ'סטר. הרוזן הרביעי של מנצ'סטר, שהוכתר לדוכס הראשון של מנצ'סטר בשנת 1719, ביצע שינויים משמעותיים בטירה בין השנים 1690–1720. שינויים אלה כללו את בניית האגף הדרומי שנפל, לפי עיצובו של סר ג'ון ואנברו. בשנת 1766 הזמין הדוכס הרביעי של מנצ'סטר את רוברט אדם לתכנן את שער הכניסה, שנבנה באותה שנה.

חברים רבים ממשפחת מונטגיו (הרוזנים והדוכסים של מנצ'סטר) קבורים בכנסיית סנט אנדרו בקימבולטון. מספר מצבות של בני משפחת מונטגיו עדיין קיימות בקפלה הדרומית, בעוד שקבר משפחת מונטגיו (שהורחב בשנת 1853) ממוקם מתחת לקפלה הצפונית. 

הדוכס העשירי של מנצ'סטר מכר את תכולת הטירה בשנת 1949, ובשנת 1951 נמכרו הטירה ושטח של כ-50 דונם לבית הספר קימבולטון. 

## בית וורן
בשטח הטירה נמצא בית וורן, שבו התגורר בעבר שומר הארנבים של האחוזה. המבנה הוסב במאה ה-18 המאוחרת לפוליה (מבנה דקורטיבי), בהוראת אחד מדיירי הטירה, כדי להוסיף עניין לנוף הנשקף ממנה. לבית יש חזית דקורטיבית אחת הפונה אל הטירה. המבנה מוגדר כמבנה מדרגה II* והוא בבעלות קרן "לנדמארק". הקרן שיפצה את המבנה בין השנים 2011–2012, על פי עיצוב האדריכל אוליבר קרו.

## קישורים חיצוניים
* 

## הערות שוליים

קטגוריה:מבנים שתכנן ג'ון ואנברו
קטגוריה:אנגליה: טירות
קטגוריה:קיימברידג'שייר
ארמון אהרנבורג

**ארמון אהרנבורג** (בגרמנית: **Schloss Ehrenburg**) הוא ארמון בקובורג שבפרנקוניה, גרמניה. הארמון שימש כמעון המרכזי של הנסיכים השולטים החל משנות ה-40 של המאה ה-16 ועד שנת 1918. החזית החיצונית של הארמון משקפת בעיקר את סגנון התחייה הגותית.

## היסטוריה
הארמון נבנה בין השנים 1543–1547 על ידי , דוכס סקסוניה-קובורג. הארמון החליף את  בתור מקום המגורים העירוני של הדוכסים. הארמון החדש נבנה סביב מנזר פרנציסקני שפורק בתקופת הרפורמציה הפרוטסטנטית. לפי המסורת, הקיסר קרל החמישי, קיסר האימפריה הרומית הקדושה העניק לארמון את שמו, "ארמון הכבוד" (Ehrenburg), בשל כך שנבנה ללא שימוש בעבודת כפייה.
ימין|ממוזער|ארמון אהרנבורג, 2013
בתקופת הדוכס יוהאן קזימיר, נערכו שיפוצים משמעותיים בארמון. בסביבות שנת 1590, האדריכל הרנסאנסי מיכאל פריי תכנן את האגף הדרומי, שנשמר עד היום.
ממוזער| היכל הענקים
בשנת 1690 פרצה שרפה שהרסה את החלק הצפוני של הארמון. הדוכס  ניצל את ההזדמנות לבנות ארמון חדש בסגנון הבארוק, שנחנך בשנת 1699. הקמת הקפלה החדשה באגף המערבי, האגף המזרחי והחלק המרכזי של המבנה העניקו לאהרנבורג את המבנה הבסיסי שמאפיין אותו כיום.

במאה ה-19, הדוכס ארנסט הראשון, שיפץ את הארמון בעיצוב מחודש בסגנון התחייה הגותית האנגלית, תחת הנחייתו של האדריכל קרל פרידריך שינקל, החל משנת 1810. מרבית העבודות נערכו בין השנים 1816 ל-1840, והחזית החיצונית כוסתה באבן חול.

כבמקביל לשיפוצים החיצוניים, נערכו בין 1816 ל-1840 גם שיפוצים נרחבים בדירות המלכותיות, שעוצבו מחדש ב הצרפתית.

## אולם הענקים
מכיוון שהארמון היה ביתם של דוכסי סקסה-קובורג -גותה (לשעבר סקסה-קובורג-זאלפלד), התרחשו כאן אירועים מלכותיים רבים.

בשנת 1863 נפגשה המלכה ויקטוריה לראשונה עם הקיסר האוסטרי פרנץ יוזף באולם הענקים שבארמון (שלט מציין את האירוע).

בשנת 1894 נערכה בארמון חתונתם של ארנסט לודוויג, הדוכס הגדול של הסן, וויקטוריה מליטה, נסיכת אדינבורו וסקסה-קובורג-גותה. החתונה איחדה רבים מבני המלוכה האירופיים, כולל המלכה ויקטוריה, בנה (המלך לעתיד אדוארד השביעי), נכדה (המלך לעתיד ג'ורג' החמישי), בתה (ויקטוריה, הנסיכה המלכותית), נכדה הנוסף (הקיסר וילהלם השני), אחיינו של בנה (הצאר לעתיד ניקולאי השני מרוסיה), ונכדתה (הצארינה לעתיד אלכסנדרה), יחד עם מלכים ונסיכים מאנגליה, יוון, בלגיה, רומניה, פורטוגל, ברזיל ועוד.

## כיום
כיום הארמון משמש כמוזיאון. בין התצוגות שבמוזיאון ישנן גלריות אמנות הכוללות יצירות של לוקאס קראנאך האב, אמנים הולנדיים ופלמיים מהמאה ה-16 וה-17, וכן ציורי נוף רומנטיים. 

## קישורים חיצוניים
* 

## הערות שוליים

קטגוריה:בית סקסה-קובורג-גותה
קטגוריה:גרמניה: ארמונות
קטגוריה:בוואריה: מבנים